## Metrovalencia oferix este cap de setmana servicis especials de tramvia a Fira València amb motiu de la Japan Weekend

*** El dissabte i diumenge se celebra este certamen sobre la cultura japonesa que inclou mostres d’anime, manga i *cosplay*
* També es pot accedir a Fira València, des de l’estació de Les Carolines-Fira de la línia 2 de Metrovalencia**

Metrovalencia oferix este cap de setmana servicis especials en la línia 4 de tramvia de Metrovalencia fins a Fira València, amb l’objectiu de facilitar l’accés a les persones que acudisquen a Japan Weenkend València, l’esdeveniment sobre la cultura japonesa que inclou, anime, manga i *cosplay*.

A més, els usuaris es podran desplaçar també hui divendres fins al recinte firal en la citada línia 4 de Metrovalencia, a on es desenrotlla l’espectacle *Perros criollos.*

Durant la celebració de la Japan Weenkend València, el servici de tramvia circularà amb una freqüència de pas d’entre els 30 i 40 minuts, en la franja horària que va des de les 6:00 i fins a les 23:00 hores.

Cal recordar que, a causa de les obres de manteniment i renovació d’infraestructura que està realitzant Metrovalencia, la línia 4 discorre entre Tarongers-Ernest Lluch i Lloma Llarga/Terramelar-Mas del Rosari; la línia 6 funciona entre Beteró i Tossal del Rei; i la línia 8 no presta servici entre Marítim i Neptú.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. A més del tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

Tots els usuaris de Metrovalencia que vullguen ampliar la informació d’horaris i freqüències poden consultar la pàgina web ([www.metrovalencia.es](https://www.metrovalencia.es/)) o cridar al telèfon gratuït 900 46 10 46 d’Atenció al Client i l’app oficial.

Fecha: 21/11/2025